<<แหล่งเสาะหาของดี>>

     ห้าง สยามพารากอน ชั้น G บริเวณใกล้ทางเข้า-ออก อยู่ตรงข้ามร้าน Krispy kreme และ Starbuck

<<ไต้ก๋งตัวมากประสบการณ์ พึมพำก่อนออกเรือ>>

      GB เคยใช้กิเลิสส่วนบุคคลไปย่ำยังประเทศอังกฤษ เพื่อชมการแข่งของทีมฟุตบอลรักมาแล้ว แล้วก็ไม่วายไปเดินเริ่ดแถวๆห้าง Harrods ที่ London มาพอหอมปากหอมคอ 555+ จนได้พบกับ Fro-Yo หรือ Frozen yoghurt ร้านนี้โดยบังเอิญ ซึ่งเป็นร้านสาขาแรกๆ ตามที่ทราบๆมาจากเพื่อนๆในภายหลังอีกที ซึ่งดังไม่ดังไม่รู้ แต่เค้าก็ขายกันเป็นถังๆให้หิ้วกลับบ้านกันเลย 555+ พอได้ข่าวว่ามาเปิดยังประเทศไทย ก็อยากไปเยี่ยมเยียนจะตัวสั่น ได้ฤกษ์งามยามดีมาเยือนเมืองกรุงสักที ขอแวะร้านนี้ซะหน่อย กิตติศัพท์ล่ำลือแรกๆจากการทำการบ้านมาก็คือ ถ่ายรูปไม่ได้ ทำเอาเราแอบอยากลองของเบาๆ แต่ก็ไม่กล้า 555+ การ fat free ของโยเกริ์ตจากอังกฤษ ดูเป็นแรงจูงใจอย่างแรงกล้า สำหรับผู้ไม่สามารถหักห้ามใจจากของหวาน แต่ยังต้องการความฟิน จัดร้านได้เรียบง่าย สีสันสวยงามเหมือนเมืองนอกดีครับ เดินเข้าร้านเสาะหาทานได้ง่ายดายมาก โดยหากอยากได้สไตล์แบบเฉพาะตัวตนของคุณ เลือกสั่งง่ายๆ 3 ขั้นตอน เลือกขนาดที่ต้องการเทลงท้องครับ มี โคน, ถ้วยเล็ก, ถ้วยกลาง และถ้วยใหญ่ ราคา 75, 85, 125, 185 บาท ตามลำดับครับ จากนั้นเลือกรสที่ต้องการลิ้มลอง มี รสดั้งเดิม ช็อคโกแลต วนิลลาหรือสตรอเบอร์รี่ และปิดท้ายด้วยเลือกท้อปปิ้ง ที่เค้าหวงจริงๆห้ามถ่ายรูป 555+ มีทั้งแบบประเภทผลไม้ เช่น ส้ม มะม่วง สตรอเบอร์รี่ กล้วย บลูเบอร์รี่ กีวี่ เป็นต้น ด้านของหวานซึ่งไม่ Fat free แน่นอน 555+ ก็มีทั้ง เยลลี่ อัลมอนด์ โอรีโอ บราวนี่  เอ็มแอนด์เอ็ม เป็นต้น ส่วนใครหมดมุกอยากทานแบบเป็นเมนูแบบถ้วยๆ เค้าก็มีให้เลือกทานกันเป็น moo ๆ กันนะครับ ทั้ง Berry twist moo, chocolate twist, angel moo และ devil moo เป็นต้นครับ ราคาแบบ 2 ไซส์คือประมาณ 165 และ 250 ครับ ท้ายสุด ปิดด้วยเครื่องดื่มที่มีทั้ง smoothie และ yoghurt shake ให้เราได้เลือกกันพอแก้กระหายกันครับ เสาะหาตามต้องการ ได้เวลาเช็คของกันหน่อยแล้ว...

<<ของมีค่าที่เสาะหากัน>>
  
     - ไอศครีมโยเกริ์ตรสดั้งเดิม (ถ้วยกลาง 125 บาท)+ท้อปปิ้ง ส้มและมะม่วง (อย่างละ 30 บาท) ????????????????: เอกลักษณ์ของเนื้อไอศครีมโยเกิร์ตเนื้อเนียน เบา ละลายในปาก ออกรสเปรี้ยวเบาๆ หวานกำลังดี เหมาะสำหรับคนที่อาจไม่ปลื้มน้องโยแต่แรกเริ่มเดิมที แต่ผมอยากให้ได้ ลองทานกันนะจ๊ะ ส้มออกเละนิดหน่อย แต่เนื้อแน่นสีสวย ออกรสหวานและเปรี้ยวนิดๆ ด้านมะม่วงออกแข็งด้านผิวนอก แต่นิ่มเป็นเหมือนเยลลี่ด้านใน หนึบๆ หวานๆ ดีงามครับ

<<เข้าท่าเรือ ประเมินผลงาน>>

      >รสชาติ – 4.5/5 : ดีงามที่สุดตั้งแต่เคยทานมา สำหรับตระกูลนี้ครับ ปรบมือๆ ???????????? ผมค่อนข้างประทับใจ เรื่องรสชาติที่เบาบาง ไม่เปรี้ยว หวานกำลังดี เข้มข้ม ละลายเร็วพอใช้ได้ เนียนไม่มีเกร็ด เพราะหลังๆหลายร้านทำมาเหนียวจริง แต่ทานแล้วน้ำแข็งจัด เข้มข้นหาไม่เจอ 555+ ด้านผลไม้ก็สดดีใช้ได้ครับ อาจไม่ท็อปฟอร์ม แต่ก็ถือว่าโอเค สรุป วัตถุดิบดีและรสสัมผัสดี สะอาด สด ใหม่ หน้าตาและสีสันน่าทานจ๊ะ

      >ราคา – 3.5/5 : พอแวะหากัน กระชับความสัมพันธ์ก็พอ ราคาค่อนข้างเอาเรื่องพอดูเลยครับ โดยเฉพาะท้อปปิ้งที่ผมมองว่ายังไม่หนำเท่าไหร่สำหรับ 30 บาทที่เสียไป แต่ได้ใจไปพองาม กับปริมาณน้องโยที่กดให้เต็มๆถ้วย แบบไม่มีหมกอากาศไว้ด้านในจ๊ะ ด้านคุณภาพก็ต้องยอมใจให้คะแนนไปแบบไม่ต้องคิดมากครับ

      >บรรยากาศ – 3.5/5 : สถานที่ให้ได้พักพิงค่อนข้างจำกัดพอประมาณ โต๊ะ-เก้าอี้ไม่ได้สบายดั่งคาดหวัง มีประมาณ 8-10 โต๊ะ ตกแต่งแบบเรียบๆง่าย โมเดิร์นดูทันสมัยด้วยแสงสีนีออนพอประมาณ เน้นขาว น้ำเงิน ชมพู มีรูปคุณมู เอ้ย คุณวัว หลอกหลอนได้ทั่วๆไป 555+ ความสะอาดสะอ้านพอใช้ได้ครับ 

     >บริการ – 3/5 : ความยิ้มแย้มแจ่มใสดูหาได้ยากไปหน่อย และคำแนะนำก็ยังไม่ได้รับอย่างคาดหวัง พูดจาสุภาพและเรียบร้อยดีครับ ความเร็วในการตระเตรียมอาหารก็ปานกลาง การเคลียร์โต๊ะไม่ทันท่วงที พอเข้าใจได้ถึงความวุ่นวายเบาๆ จากปริมาณลูกค้าที่หนาแน่นพอประมาณ สถานที่จอดรถจัดว่าหฤโหดเบาๆ
 
<<ดีไม่ดี ลูกเรือรุ่นพี่ฟันธง>>

     ต้องกลับไปล่า อีกหลายๆรอบแน่นอน

---------------------------------------------------------------------
     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.

